Цхьаболу нах бу аьлла ду жайнахь, шаьш ламаз доьхкуш «АллахІу Акбар» аьлча, АллахІан Возаллина хьалха бешна дІабовлуш, Цуьнан Сийлалло дІахьулбеш. Царах ву тІаккха дерриге хІара дуьне шен кийра схьабоьллуш даьржинчу Делан нуьран шортонехь, гІум-аренгахь долчу кІоллин (горчица) жима хІу санна хилла дІахІуттуш верг, тІаккха тІаьххьара а цунах а паргІатволуш. И санна волчунна ламаз тІехь шайтІано новкъарло ярна кхерам бац, иза дегІан лаамо а, дуьненан сингаттамо а ламазах вохор вац. Цуьнан шовкъ йистерчу киртиган хьоле яьлча, цуьнан са Делан Возаллех хотталуш, нийят даге доьрзуш дацахьара, оцу шовкъо нийятана зен дан сахьт дацара.Амма ишттачу хьолехь, цІена долу нийят лен кийра доьссинчу Делан Возаллин нуьрехь дІатарделла хуьлу, маьлхан нуьрехь дІатарделлачу вайн дуьненах терра.